cyanic-selkie/wikianc huggingface dataset:
จักรพรรดิซ็อกเดียนุส
ซ็อกเดียนุส ( หรือ ; กรีก: Σογδιανὸς Sogdianos) เป็นผู้ปกครองแห่งจักรวรรดิอะคีเมนิดในช่วงระยะเวลาสั้น ๆ ในช่วงระหว่าง 424–423 ปีก่อนคริสตกาล รัชสมัยอันสั้นของพระองค์ ซึ่งกินระยะเวลาไม่เกินหกเดือน และเหตุการณืที่เกิดขึ้นภายในรัชสมัยของพระองค์นั้นส่วนใหญ่มาจากงานเขียนของเซซิอัส ซึ่งขึ้นชื่อว่าเป็นว่าหลักฐานที่ไม่เชื่อถือเท่าไหร่ และมีการบันทึกไว้ว่า พระองค์เป็นพระราชโอรสนอกสมรสของกษัตริย์อาร์ตาเซิร์กซีสที่ 1 โดยประสูติแต่พระสนมอโลจีนีแห่งบาบิโลน
การสวรรคตของกษัตริย์อาร์ตาเซิร์กซีสที่ 1
คำจารึกชิ้นสุดท้ายที่กล่าวถึงกษัตริย์อาร์ตาเซิร์กซีสที่ 1 ที่ยังทรงมีพระชนม์ชีพอยู่นั้นระบุวันเวลาไว้ที่วันที่ 24 เดือนธันวาคม 424 ปีก่อนคริสตกาล โดยการสวรรคตของพระองค์เป็นเหตุให้พระราชโอรสอย่างน้อยสามพระองค์ได้ทรงประกาศพระองค์เองว่าเป็นพระราชาธิราช พระองค์แรกคือ กษัตริย์เซิร์กซีสที่ 2 ซึ่งมีการบันทึกไว้ว่าเป็นพระราชโอรสโดยชอบกฏมณเฑียรบาลของสมเด็จพระราชินีดามัสเปีย และทรงเคยดำรงตำแหน่งเป็นมกุฏราชกุมารมาก่อน และเห็นได้ชัดว่าการปกครองของกษัตริย์เซิร์กซีสที่ 2 ได้รับการยอมรับเฉพาะในดินแดนเปอร์เซียเท่านั้น พระองค์ที่สองคือกษัตริย์ซ็อกเดียนุส ซึ่งสันนิษฐานว่าทรงได้รับการยอมรับเฉพาะในดินแดนเอลามเท่านั้น พระองค์ที่สามคือ โอคัส ซึ่งเป็นพระราชโอรสของกษัตริย์อาร์ตาเซิร์กซีสที่ 1 โดยประสูติแต่พระสนมคอสมาร์ติดีนีแห่งบาบิโลน และเคยดำรงตำแหน่งผู้ว่าการมณฑลแห่งเฮอร์เคเนีย และพระองค์ทรงยังอภิเษกสมรสกับพระนางพาริซาทิส ซึ่งเป็นพระขนิษบานต่างพระราชมารดา ซึ่งเป็นพระราชธิดาของกษัตริย์อาร์ตาเซิร์กซีสที่ 1 โดยประสูติแต่พระสนมอันเดียแห่งบาบิโลน คำจารึกชิ้นแรกของโอคัสในพระนามกษัตริย์ดาริอุสที่ 2 สามารถระบุวันเวลาไว้ที่วันที่ 10 เดือนมกราคม 423 ปีก่อนคริสตกาล และดูเหมือนว่าเขาจะได้รับการยอมรับจากดินแดนมีดีส, บาบิโลเนีย และอียิปต์ หากถ้าว่ากษัตริย์ทั้งสามพระองค์ทรงประกาศตนเป็นกษัตริย์แห่งเปอร์เซียพร้อมกัน จะทำให้ในช่วงเวลาดังกล่าวจักรวรรดิอะคีเมนิดจะมีพระราชาธิราชจำนวนสามพระองค์ในช่วงระยะเวลาสั้น ๆ
ความรุ่งเรืองและเสื่อมอำนาจ
สถานการณ์ที่วุ่นวายดังกล่าวเป็นเพียงระยะเวลาสั้นๆ จะยืนยันได้จากที่กษัตริย์เซิร์กซีสที่ 2 ทรงปกครองเพียงสี่สิบห้าวัน มีการบันทึกว่าพระองค์ทรงถูกปลงพระชนม์ขณะเมาตามคำสั่งของซ็อกเดียนุสโดยฟาร์นาซีอัสและเมนอสตาเนส ซึ่งเป็นผู้สมรู้ร่วมคิดที่เข้าข้างพระองค์ เห็นได้ชัดว่าทรงได้รับการสนับสนุนจากแคว้นของพระองค์และทรงครองราชย์เป็นเวลาหกเดือนกับอีกสิบห้าวันก่อนที่เจ้าชายโอคัส ซึ่งเป็นพระอนุชาต่างพระราชมารดา จะทรงจับตัวพระองค์ไป กษัตริย์ซ็อกเดียนุสทรงถูกสำเร็จโทษด้วยการให้สำลักเถ้าถ่าน ตามคำสัญญาของเจ้าชายโอคัสที่ว่าว่า กษัตริย์ซ็อกเดียนุสจะไม่สวรรคตด้วยคมดาบ ด้วยยาพิษ หรือด้วยความหิวโหย เจ้าชายโอคัสได้ทรงขึ้นสู่พระราชบัลลังก์แห่งจักรวรรดิอะคีเมนิดในฐานะกษัตริย์ดาริอุสที่ 2 และพระองค์ทรงเป็นผู้ปกครองเพียงพระองค์เดียวของจักรวรรดิเปอร์เซียจนถึง 404 ปีก่อนคริสตกาล
พระนาม
พระองค์ถูกเรียกว่า Σογδιανὸς โดยแมนิโธและดิโอโดรุส ซิคุลุส และ Σεκυνδιανὸς โดยเซซิอัส
คุณพ่อร่วมชั้น
คุณพ่อร่วมชั้น เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวี ตั้งแต่วันที่ 2 สิงหาคม ถึง 13 กันยายน ค.ศ. 2020 นำแสดงโดย สึโยชิ มูโระ และ เมอิ นางาโนะ
เรื่องย่อ
นักเขียนนิยายไส้แห้ง ทาโร โอบิกะ (สึโยชิ มูโระ) ที่ห่วงลูกสาวของเขา ซากูระ โอบิกะ (เมอิ นางาโนะ) มากจนเกินไปทำให้เขาตามเธอไปเรียนที่มหาวิทยาลัยของเธอด้วย การกระทำทุกฝีเก้าของเธอจะถูกจับตามองอย่างใกล้ชิด ตั้งแต่การเลือกเข้าชมรมจนถึงผู้ชายที่เธอเลือกคบด้วย ซึ่งเหล่าเพื่อน ๆ ของซากูระต้องคอยเตือนไม่ให้กาตาโรห้ามลูกสาวของเขาทำหรือตัดสินใจอะไรสักอย่าง แต่นั่นก็ไม่ได้ทำให้เขาล้มเลิกความคิดที่จะเป็นห่วงลูกของเขาเองได้เลยแม้แต่น้อย
การผลิต
คุณพ่อร่วมชั้น กำกับโดย ยูอิจิ ฟูกูดะ ซึ่งได้เคยกำกับให้กับละครโทรทัศน์ที่ออกอากาศทางสถานีโทรทัศน์นิปปอนทีวีเช่นเดียวกันอย่าง คู่ซ่าฮาคูณสอง การถ่ายทำเริ่มขึ้นในช่วงการระบาดทั่วของโควิด-19 ในประเทศญี่ปุ่น
นอกจากนี้แม้ว่าทางสถานีโทรทัศน์นิปปอนทีวีจะไม่ได้มีประกาศอย่างเป็นทางการ ทางผู้ผลิตฯ ได้สร้างช่องบนยูทูบขึ้นเมื่อวันที่ 14 กรกฎาคม 2020 ในชื่อ "まぐろやネゴTV" โดยในแต่ละคลิปวิดีโอที่ตัวละคร เคียวซูเกะ เนโกโระ (แสดงโดย จุนกิ โทกูซะ) ได้ถ่ายร่วมกับตัวละครอื่น ๆ ใน คุณพ่อร่วมชั้น จะถูกนำมาอับโหลดลงบนช่องยูทูบดังกล่าว ซึ่งทำให้ผู้ชมรู้สึกถึงการเชื่อมโยงกันระหว่างพวกเขาและละครโทรทัศน์
เพลงประกอบละครโทรทัศน์ได้มี ยูซุ ศิลปินโฟล์กดูโอชื่อดังของญี่ปุ่นเขียนเพลงใหม่ในชื่อ "公私混同 (โคชิคนโด)" ทำนองของเพลงจะแตกต่างไปจากเดิมที่ดนตรีจะมีความแข็งแรงและให้ความรู้สึกถึงแรงกล้า ซึ่งหลังจากยูซุทราบว่าละครโทรทัศน์จะเป็นแนวคอมเมดี้แล้ว จึงตัดสินใจเขียนทำนองที่มีความเบาและฟังง่ายขึ้น แม้ว่ามันอาจจะเป็นการยากที่จะต้องใช้ชีวิตต่อไปในแต่ละวัน
ดัม-มะ-ชา-ติ (อัลบั้ม)
ดัม-มะ-ชา-ติ เป็นสตูดิโออัลบั้มชุดที่ 6 ของวงร็อค บอดี้สแลม และเป็นสตูดิโออัลบั้มชุดที่ 4 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์
ชื่อและสัญลักษณ์ของอัลบั้ม
คำว่า dharmajāti มาจากภาษาสันสกฤต แปลว่า ธรรมชาติ เดิมทีแล้ว ตูนตั้งใจจะใช้ชื่ออัลบั้มนี้ว่า "ธรรมชาติ" แต่เกรงว่าคนส่วนใหญ่จะนึกถึงแต่ป่าไม้ ภูเขา ลำธาร จึงเปลี่ยนมาใช้ชื่อ "dharmajāti" ซึ่งสื่อความหมายในเชิงไม่แน่นอน เปลี่ยนแปลงง่าย มากกว่าคำว่าธรรมชาติ
ส่วนสัญลักษณ์ของอัลบั้ม ได้แก่ เครื่องหมายไม่เท่ากับ (≠) สื่อถึงความไม่พอดี ความไม่แน่นอนตามธรรมชาติ และรูปปั้นสองขา เป็นผลงานของโน้ส อุดม แต้พานิช และยังเป็นรูปปั้นที่ปรากฏบนหน้าปกอัลบั้มอีกด้วย
เนื้อหาของเพลงในอัลบั้ม
ซิงเกิลเปิดตัว "เรือเล็กควรออกจากฝั่ง" มีเนื้อหาเกี่ยวกับเราต้องออกไปทดสอบตัวเองบ้าง ออกไปแพ้บ้างก็ได้ ไม่ใช่แค่มีคนเตือนว่ามันยาก มันอันตรายแล้วก็ไม่ออกไปเลย
ส่วนซิงเกิลถัดมา "ดัม-มะ-ชา-ติ" ซึ่งมีชื่อเดียวกันกับอัลบั้ม ถ่ายทอดเปรียบภาพชีวิตที่มีทั้งความผันแปร ความเจ็บปวด อุปสรรค ความสวยงาม และอุปสรรคกับบททดสอบที่ผ่านเข้ามาให้พิสูจน์ตัวเอง ซึ่งเป็นความจริงของธรรมชาติที่มีความไม่แน่นอน
และซิงเกิลที่สาม "ชีวิตยังคงสวยงาม" เกี่ยวกับชีวิตคนเราก็ต้องพบเจอความทุกข์หรือเรื่องร้ายๆกันทั้งนั้น จะยิ้มรับความทุกข์เหล่านั้นเอาไว้ เพราะอย่างไรชีวิตก็สวยงามเสมอ
บอดี้สแลม ปรากฏการณ์ ดัมมะชาติ
จุดเริ่มต้นของคอนเสิร์ตนี้คือเรามีความฝัน เราอยากให้เกิดคอนเสิร์ตใหญ่เต็มรูปแบบด้วยโปรดักชั่นที่ดีที่สุดเท่าที่เราจะทำได้ทั่วประเทศ ซึ่งเรารู้ว่าเป็นความฝันที่ใหญ่เกินตัว และไม่ง่ายที่จะทำให้สำเร็จ แต่ด้วยการสนับสนุนของทุกฝ่ายที่เกี่ยวข้อง ไม่ว่าจะเป็นทีมงาน ผู้บริหาร สปอนเซอร์ ก็ทำให้เราตัดสินใจเดินหน้าไป โดยตั้งใจว่าจะวางแผนจัดการอย่างเต็มที่เพื่อให้ดำเนินการได้จริง
ในระหว่างการเดินทางของปรากฏการณ์ ดัม – มะ – ชา – ติ เมื่อเริ่มต้นขึ้น ก็ได้เกิดปัญหาต่างๆ ในหลายขั้นตอน  ซึ่งเราก็พยายามแก้ไขให้ดีที่สุดทุกครั้ง เพื่อให้ความฝันนี้ดำเนินต่อไป ให้ทุกคนได้สัมผัสสิ่งที่เราตั้งใจทำให้เกิดขึ้นอย่างทั่วถึง แต่ด้วยข้อจำกัดมากมาย ทั้งประสบการณ์ ความสามารถในการจัดการของเรา และการตัดสินใจที่ไม่ดีพอ รวมถึงระยะเวลาที่มีจำกัด จึงทำให้เราเดินมาพบกับความเป็นจริงในวันนี้ที่ว่า ฝันของเรานั้นมันใหญ่เกินไปจริงๆ โดยเฉพาะการตัดสินใจแก้ปัญหาด้วยการลดราคาบัตรครั้งล่าสุด เพื่อหวังว่าจะทำให้ทัวร์ดำเนินต่อไปได้อย่างที่เราตั้งใจ แต่กลับสร้างความรู้สึกที่ไม่ดีแก่ผู้คนมากมาย โดยเฉพาะผู้ที่ซื้อบัตรไปแล้วทั้งที่ดูแล้วและยังไม่ได้ดู ซึ่งความรู้สึกของทุกคนเป็นสิ่งที่บอดี้สแลมและทีมงานทั้งหมดให้ความสำคัญที่สุด ในขณะระหว่างทัวร์จากการลดราคาบัตร399บาทเกิดความผิดพลาดของคอนเสิร์ต บอดี้แสลม ปรากฏการณ์ดัมมะชาติ ก็ถูกยกเลิกไปชั่วคราว
ซันจูซังเก็ง-โด
วัดซันจูซังเก็ง (三十三間堂 (Sanjūsangen-dō)) เป็นพุทธศาสนสถานในนิกายเท็นได ตั้งอยู่ในย่านฮิกาชิยะมะในเมืองเกียวโต ประเทศญี่ปุ่น
วัดตั้งขึ้นในปี 1164 โดย ไทระ โนะ คิโยโมริ และมีชื่อทางการคือเร็งเกียว-อิน (蓮華王院 (Rengeō-in) และเป็นส่วนหนึ่งของหมู่อาคารของวัดเมียวโฮ-อิน
วัดเป็นที่รู้จักจาก ฮงโด (โถงหลัก) ที่มีความยาวมาก สร้างขึ้นในปี 1266 (ยุคคามะคุระ) และได้รับสถานะสมบัติแห่งชาติของญี่ปุ่น ในฮงโดประดิษฐานเทวรูปพระโพธิสัตว์พันกรจำนวน 1001 องค์, รูปปั้นยืนประกอบ 28 องค์, รูปปั้นของฟูจิงองค์หนึ่ง และไรจิงองค์หนึ่ง และพระโพธิสัตว์กวนอิมพันกรองค์ประธานของวัด ทั้งหมดนี้เป็นสมบัติแห่งชาติของรัฐบาลญี่ปุ่น
โมเลกุลส่งสัญญาณที่สอง
โมเลกุลส่งสัญญาณที่สอง (Second messenger) เป็นโมเลกุลให้สัญญาณภายในเซลล์ (intracellular signaling molecule) ที่เซลล์หลั่งออกเพื่อเริ่มการเปลี่ยนแปลงทางสรีรภาพ เช่น การเพิ่มจำนวนเซลล์ (proliferation) การเปลี่ยนสภาพ (differentiation) การอพยพย้ายที่ การรอดชีวิต และอะพอพโทซิส ดังนั้น โมเลกุลส่งสัญญาณที่สองจึงเป็นองค์ประกอบเริ่มต้นองค์หนึ่งที่จุดชนวนลำดับการถ่ายโอนสัญญาณ (signal transduction) ภายในเซลล์ ตัวอย่างของโมเลกุลส่งสัญญาณที่สองรวมทั้ง cyclic adenosine monophosphate (cAMP), cyclic guanosine monophosphate (cGMP), inositol trisphosphate (IP3), ไดกลีเซอไรด์ และแคลเซียม เซลล์จะหลั่งโมเลกุลส่งสัญญาณที่สองเมื่อได้รับโมเลกุลส่งสัญญาณนอกเซลล์ ซึ่งเรียกว่า โมเลกุลส่งสัญญาณที่หนึ่ง (first messenger) และเป็นปัจจัยนอกเซลล์ บ่อยครั้งเป็นฮอร์โมนหรือสารสื่อประสาท เช่น เอพิเนฟรีน, growth hormone, และเซโรโทนิน เพราะฮอร์โมนแบบเพปไทด์และสารสื่อประสาทปกติจะเป็นโมเลกุลชอบน้ำ จึงไม่อาจผ่านข้ามเยื่อหุ้มเซลล์ซึ่งเป็นชั้นฟอสโฟลิพิดคู่ เพื่อเริ่มการเปลี่ยนแปลงภายในเซลล์โดยตรง นี่ไม่เหมือนฮอร์โมนแบบสเตอรอยด์ซึ่งปกติจะข้ามได้ การทำงานที่จำกัดเช่นนี้จึงทำให้เซลล์ต้องมีกลไกถ่ายโอนสัญญาณ เพื่อเปลี่ยนการส่งสัญญาณของโมเลกุลที่หนึ่งให้เป็นการส่งสัญญาณของโมเลกุลที่สอง คือให้สัญญาณนอกเซลล์แพร่กระจายไปภายในเซลล์ได้ ลักษณะสำคัญของระบบนี้ก็คือ โมเลกุลส่งสัญญาณที่สองอาจจับคู่ในลำดับต่อ ๆ ไปกับกระบวนการทำงานของ kinase แบบ multi-cyclic เพื่อขยายกำลังสัญญาณของโมเลกุลส่งสัญญาณแรกอย่างมหาศาล ยกตัวอย่างเช่น RasGTP จะเชื่อมกับลำดับการทำงานของ Mitogen Activated Protein Kinase (MAPK) เพื่อขยายการส่งสัญญาณแบบ allosteric ของปัจจัยการถอดรหัส (transcription factor) เพื่อเพิ่มจำนวนเซลล์ เช่น Myc และ CREB
นักเภสัชวิทยาและเคมีชีวภาพชาวอเมริกัน เอิร์ล วิลเบอร์ ซัทเทอร์แลนด์ จูเนียร์ (Earl Wilbur Sutherland, Jr) เป็นผู้ค้นพบโมเลกุลส่งสัญญาณที่สอง เป็นงานที่เขาได้รับรางวัลโนเบลสาขาสรีรวิทยาหรือการแพทย์ในปี ค.ศ. 1971 คือเขาได้สังเกตว่า เอพิเนฟรีนกระตุ้นให้ตับเปลี่ยนไกลโคเจนเป็นกลูโคสภายในเซลล์ตับ แต่เอพิเนฟรินโดยตนเองจะไม่เปลี่ยนไกลโคเจน แล้วพบว่า เอพิเนฟรินต้องเริ่มการทำงานของโมเลกุลส่งสัญญาณที่สองคือ cAMP เพื่อให้ตับเปลี่ยนไกลโคเจนเป็นกลูโคส ต่อมา นักเคมีชีวภาพชาวอเมริกันมาร์ติน ร็อดเบลล์ (Martin Rodbell) และอัลเฟร็ด จี กิลแมน (Alfred G. Gilman) ได้แสดงกลไกการทำงานเช่นนี้อย่างละเอียด ผู้ต่อมาได้รางวัลโนเบลปี 1994
ระบบโมเลกุลส่งสัญญาณที่สองสามารถสังเคราะห์และให้เริ่มทำงานโดยอาศัยเอนไซม์ เช่น เอนไซม์ cyclase ที่สังเคราะห์ cyclic nucleotide หรืออาศัยการเปิดช่องไอออนที่ปล่อยให้ไอออนโลหะไหลเข้ามาในเซลล์ เช่น ในการให้สัญญาณของ Ca2+ โมเลกุลเล็ก ๆ เหล่านี้จะจับกับแล้วเริ่มการทำงานของ protein kinases, ของช่องไอออน และของโปรตีนอื่น ๆ ซึ่งดำเนินการให้สัญญาณลำดับต่อไป
ประเภทของโมเลกุล
มีโมเลกุลส่งสัญญาณที่สอง 3 ประเภทหลัก ๆ คือ
โมเลกุลส่งสัญญาณภายในเซลล์เช่นนี้มีคุณสมบัติบางอย่างที่เหมือนกันรวมทั้ง
กลไกสามัญ
มีระบบโมเลกุลส่งสัญญาณที่สองหลายอย่าง (เช่น cAMP, phosphoinositol, และ arachidonic acid) แต่ทั้งหมดก็มีกลไกทั่วไปที่คล้ายกันมาก แม้สารที่เกี่ยวข้องและผลที่ได้จะต่างกัน
โดยมาก จะมีลิแกนด์หนึ่งที่จับกับโมเลกุลโปรตีนตัวรับ (receptor protein) ซึ่งแผ่ข้ามเยื่อหุ้มเซลล์ นอกเซลล์ การจับกันระหว่างลิแกนด์กับโปรตีนตัวรับทำให้ตัวรับแปรสภาพแบบ conformational change ซึ่งมีผลต่อการทำงานของตัวรับและมีผลให้สร้างโมเลกุลส่งสัญญาณที่สอง
ในกรณีของ G protein-coupled receptors การแปรสภาพจะเปิดจุดยึด (binding site) ของโปรตีนตัวรับกับจีโปรตีน (G-protein ตั้งชื่อตามโมเลกุลที่เข้ายึดกับโปรตีนคือ guanosine diphosphate ตัวย่อ GDP และ guanosine triphosphate ตัวย่อ GTP) ซึ่งยึดอยู่ที่เยื่อหุ้มเซลล์ด้านในโดยมีหน่วยย่อย ๆ 3 หน่วยคือ แอลฟา บีตา และแกมมา จีโปรตีนเรียกอีกอย่างได้ว่า ตัวแปรสัญญาณ (transducer)
เมื่อจีโปรตีนเข้ายึดกับโปรตีนตัวรับ มันก็จะสามารถแลกเปลี่ยนโมเลกุล GDP ที่อยู่ในหน่วยแอลฟาของมันไปเป็น GTP การแลกเปลี่ยนโมเลกุลมีผลทำให้หน่วยย่อยแอลฟาของโปรตีนแปรสัญญาณแยกเป็นอิสระจากหน่วยย่อยบีตาและแกมมา โดยหน่วยย่อยทั้งหมดก็ยังยึดอยู่กับเยื่อหุ้มเซลล์อยู่ หน่วยย่อยแอลฟาที่เป็นอิสระ สามารถวิ่งไปตามเยื่อหุ้มเซลล์ด้านใน ในที่สุดก็จะเข้ายึดกับโปรตีนซึ่งติดอยู่กับเยื่อหุ้มเซลล์อีกชนิดหนึ่ง คือ หน่วยปฏิบัติงานหลัก (primary effector) เช่น adenylyl cyclase
หน่วยปฏิบัติงานก็จะเริ่มทำงาน ซึ่งสร้างสัญญาณที่แพร่ไปในเซลล์ สัญญาณนี้เรียกว่า โมเลกุลส่งสัญญาณที่สอง ซึ่งก็อาจเริ่มการทำงานของหน่วยปฏิบัติงานที่สอง (secondary effector) ซึ่งมีผลขึ้นอยู่กับชนิดโมเลกุลส่งสัญญาณที่สองโดยเฉพาะ ๆ
ไอออนแคลเซียมเป็นโมเลกุลส่งสัญญาณที่สองอย่างหนึ่ง และมีหน้าที่ทางสรีรภาพที่สำคัญหลายอย่างรวมทั้งการหดเกร็งของกล้ามเนื้อ การผสมเชื้อ และการปล่อยสารสื่อประสาท ไอออนปกติจะยึดอยู่หรือเก็บไว้ในที่เก็บภายในเซลล์บางอย่าง (เช่น ร่างแหเอนโดพลาซึม) และจะปล่อยออกในช่วงการถ่ายโอนสัญญาณ โดยเอนไซม์ phospholipase C จะสร้าง diacylglycerol และ inositol trisphosphate ซึ่งเป็นตัวกระตุ้นให้ปล่อยไอออนแคลเซียมภายในเซลล์ จีโปรตีนที่ออกฤทธิ์ก็จะเปิดช่องแคลเซียมเพื่อให้ไอออนแคลเซียมไหลผ่านเยื่อหุ้มเซลล์ได้ ส่วนผลผลิตอีกอย่างของ phospholipase C คือ diacylglycerol จะเริ่มการทำงานของ protein kinase C ซึ่งจุดชนวนการทำงานของ cAMP อันเป็นโมเลกุลส่งสัญญาณที่สองอีกอย่างหนึ่ง
รายชื่อแหล่งมรดกโลกในประเทศนิวซีแลนด์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศนิวซีแลนด์ทั้งสิ้น 3 แหล่ง ประกอบด้วยแหล่งมรดกโลกทางธรรมชาติ 1 แห่ง และแหล่งมรดกโลกแบบผสมอีก 1 แห่ง
สถานที่ที่ได้ขึ้นบัญชีรายชื่อเบื้องต้น
ประเทศนิวซีแลนด์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 8 แห่ง
สโมสรฟุตบอลไทยฮอนด้า
สโมสรฟุตบอลไทยฮอนด้า หรือเดิมคือ สมาคมกีฬาไทยฮอนด้า เป็นอดีตสโมสรฟุตบอลในประเทศไทย ตั้งอยู่ที่เขตมีนบุรี กรุงเทพมหานคร และใช้สนามกีฬาเฉลิมพระเกียรติ 72 พรรษา เขตมีนบุรี เป็นสนามเหย้า โดยทางบอร์ดบริหารสโมสรได้ประกาศพักทีมตั้งแต่ฤดูกาล 2563 เป็นต้นไป
ประวัติสโมสร
สโมสรฟุตบอลไทยฮอนด้า ลาดกระบัง นับเป็นสโมสรฟุตบอลแรกในกลุ่มบริษัทอุตสาหกรรมยานยนต์ที่เคยลงแข่งขันในระดับไทยพรีเมียร์ลีก ดำเนินกิจการโดยบริษัท พญาอินทรี ลาดกระบัง จำกัด ซึ่งเป็นส่วนหนึ่งของบริษัท ไทยฮอนด้า แมนูแฟคเจอริง ที่ตั้งอยู่ในนิคมอุตสาหกรรมลาดกระบัง โดยมีฐานแฟนบอลอยู่ในกลุ่มพนักงานของบริษัทไทยฮอนด้า และในเขตนิคมอุตสาหกรรมลาดกระบัง
บริษัท ไทยฮอนด้า แมนูแฟคเจอริ่ง จำกัด ได้เริ่มส่งทีมฟุตบอลเข้าร่วมแข่งขันชิงถ้วยฟุตบอลอุตสาหกรรมสมุทรปราการ ครั้งแรก เมื่อปี 2514 โดยเริ่มจากการรวมตัวกันของพนักงานเอง และ ในปี 2543 จึงได้จัดตั้งเป็นชมรมฟุตบอลไทยฮอนด้าอย่างเป็นทางการ ชมรมฟุตบอลไทยฮอนด้า มีกิจกรรมหลัก 2 ประการ คือ
และในปี 2543 จึงได้จัดตั้งเป็นชมรมฟุตบอลไทยฮอนด้าอย่างเป็นทางการ และเริ่มต้นส่งทีมเข้าร่วมการแข่งขันของ สมาคมฟุตบอลแห่งประเทศไทย ในพระบรมราชูปถัมภ์ โดยส่งทีมเข้าร่วมการแข่งขัน ถ้วย ง และได้จัดตั้งเป็น สมาคมกีฬาไทยฮอนด้า โดยมีวัตถุประสงค์คือ
2545 - 2548
สโมสรทำผลงานเลื่อนชั้น 4 ครั้งติดต่อกัน ในช่วงปี พ.ศ. 2545-2548 สโมสรทำผลงานเลื่อนชั้น 4 ครั้งติดต่อกัน โดยเริ่มจากการได้ตำแหน่งรองแชมป์ฟุตบอลถ้วยพระราชทาน ง. ประจำปี 2545, แชมป์ฟุตบอลถ้วยพระราชทาน ค. ประจำปี 2546, แชมป์ฟุตบอลถ้วยพระราชทาน ข. ประจำปี 2547 ก่อนจะคว้าตำแหน่งรองแชมป์ไทยลีก ดิวิชัน 1 ในฤดูกาล 2548 ได้สำเร็จ ทำให้ได้ลงแข่งขันในระดับลีกสูงสุดของประเทศไทยอย่างไทยพรีเมียร์ลีก 1
ไทยฮอนด้า ลงแข่งขันในลีกสูงสุดของประเทศไทยเป็นเวลา 2 ฤดูกาล ในไทยแลนด์พรีเมียร์ลีก 2549 และไทยแลนด์พรีเมียร์ลีก 2550 ก่อนจะตกชั้นกลับลงไปเล่นในไทยลีก ดิวิชัน 1และลีกภูมิภาค ดิวิชัน 2
ดิวิชั่น 1
ในช่วงสองปีแรกหลังการตกชั้นจากลีกสูงสุด ผลงานของสโมสรไม่ดีหนัก โดยใน ดิวิชั่น 1 ปี 2551 สโมสรจบฤดูกาลด้วยอันดับที่ 13 จาก 16 ซึ่งตกชั้น แต่ในปีถัดมา (ฤดูกาล 2552) ทางสมาคมฟุตบอลแห่งประเทศไทยฯ มีมติหาสโมสรแทน สโมสรธนาคารกรุงเทพ ที่ไม่ได้ส่งทีมเข้าแข่งขัน สโมสรเลยได้สิทธิอีกครั้งในการอยู่รอด ซึ่งก็เพลย์ออฟ ชนะ สโมสรนครสวรรค์ เอฟซี แต่ผลงานของสโมสรก็ยังไม่ดีขึ้น จนตกชั้นใน ดิวิชั่น 1 ปี 2554 ซึ่งในระหว่างนั้น มีนักฟุตบอลหลายๆคน ได้ลงเล่นให้กับสโมสร เช่น ปกเกล้า อนันต์
ขณะเดียวกัน ในปี 2553 ทางสโมสรก็ได้มีการเปลื่ยนแปลงตราสัญลักษณ์ของสโมสรที่ใช้มาตั้งแต่ก่อตั้ง เป็นรูป "วิงมาร์ค" มาสื่อความหมายถึงแบรนด์ฮอนด้า ซึ่งนำมารวมกับรูป "วิหคเพลิง" เป็นการสื่อความหมายถึงความมีพลังอันกล้าแกร่ง เป็นอมตะ นิรันดร ไม่มีวันตาย รวมไปถึงเปลื่ยนฉายาของสโมสรเป็น "พญาอินทรี"
ดิวิชั่น 2 และเลื่อนชั้นสู่ไทยลีก
หลังจากที่ตกชั้นลงมาสู่ ไทยลีก ดิวิชัน 2 ในปี พ.ศ. 2554 ไทยฮอนด้าต้องใช้เวลาถึง 3 ปี ก็สามารถกลับมาเลื่อนชั้นขึ้นสู่ ไทยลีก ดิวิชัน 1 ภายใต้การคุมทีมของ Masami Taki โดยมีประธานสโมสรคือ วิน บุญห้อย และ อดิเรก ไกรเทพ เป็นผู้จัดการทีม ทำให้ปีต่อมา ในวันที่ 22 มกราคม 2558 ทางบริษัท ไทยฮอนด้า แมนูแฟคเจอริ่ง จำกัด ได้จดทะเบียนกับกรมธุรกิจการค้าจัดตั้งบริษัทนิติบุคคลเพื่อทำหน้าที่บริหารสโมสรฟุตบอลไทยฮอนด้าในนาม บริษัท พญาอินทรี ลาดกระบัง จำกัด และได้แต่งตั้ง ศิริศักดิ์ ยอดญาติไทย มาเป็นหัวหน้าผู้ฝึกสอนแทน Masami Taki ที่จะทำหน้าที่เป็น ผู้อำนวยการเทคนิคของสโมสร และ สโมสรในปีนั้น สามารถเลื่อนชั้นสู่ ไทยลีกได้สำเร็จ และ ได้ตำแหน่งชนะเลิศ ใน ฤดูกาล 2559
ผลงานของสโมสรในแต่ละฤดูกาล
สถิติที่สุดของสโมสร
นักบุญดันสตัน
นักบุญดันสตัน (Dunstan) เป็นอธิการอารามกลาสเบอรี บิชอปแห่งเวิร์สเตอร์ บิชอปแห่งลอนดอน และอาร์ชบิชอปแห่งแคนเทอร์เบอรี หลังมรณกรรมให้รับการประกาศเป็นนักบุญในปี ค.ศ. 959 ท่านมีบทบาทสำคัญในการฟื้นฟูชีวิตอารามวาสีแบบศาสนาคริสต์และปฏิรูปคริสตจักรในอังกฤษ ออสเบิร์นแห่งแคนเทอร์เบอรี ศิลปินและธรรมาจารย์ ผู้เขียนชีวประวัติของท่านกล่าวว่าท่านมีทักษะด้าน “การวาดภาพและเขียนหนังสือ” ซึ่งเป็นความสามารถตามปกติของนักบวชอาวุโสในสมัยนั้น ท่านยังเป็นมรณสักขีในศาสนาคริสต์ เกิดเมื่อวันที่ ราว ค.ศ. 909  ที่เมืองบาลตันบะระในอังกฤษ และเสียชีวิตเมื่อวันที่ 19 พฤษภาคม ค.ศ. 988
นอกจากหน้าที่ทางศาสนาแล้วดันสตันรับราชการเป็นเสนาบดีในพระเจ้าแผ่นดินอังกฤษอยู่หลายพระองค์ ดันสตันเป็นนักบุญผู้เป็นที่นิยมกันในอังกฤษอยู่เกือบสองร้อยปีจากเรื่องราวของความสามารถต่างๆ ของท่าน ที่รวมทั้งเรื่องที่สามารถปราบปีศาจร้ายได้
ดูเพิ่ม
909988
ซิตีฮันเตอร์
ซิตีฮันเตอร์ (시티헌터; City Hunter) เป็นละครโทรทัศน์แนวแอ็คชันตลกจากเกาหลีใต้ นำแสดงโดย อี มิน-โฮ, พัก มิน-ย็อง, อี จุน-ฮย็อก และอี กวาง-ซู โดนจัดฉายรอบปฐมทัศน์ในวันที่ 25 พฤษภาคม ค.ศ. 2011 ที่เอสบีเอส และสิ้นสุดการออกอากาศ ณ วันที่ 28 กรกฎาคม ค.ศ. 2011 การจัดฉายได้รับการตอบรับเป็นอันดับหนึ่งในการจัดฉายที่เกาหลี กับการให้คะแนน 19.9% ตลอดจนได้รับความนิยมไปทั่วทั้งเอเชีย และมีฉากการถ่ายทำในประเทศไทย โดยเนื้อหาอ้างถึงสามเหลี่ยมทองคำ ละครเรื่องนี้อิงมาจากมังงะญี่ปุ่น ซิตี้ฮันเตอร์ ที่เขียนและแต่งโดย ซึกาสะ โฮโจ
เนื้อเรื่องย่อ
เป็นเรื่องราวของ อี ยุน-ซ็อง ชายหนุ่มผู้ชอบทำทะเล้นกับหญิงสาว ซึ่งเป็นอดีตซีไอเอที่ผันตัวมาเป็นนักสืบ และได้ร่วมงานกับ คิม นานา ซึ่งเป็นหญิงสาวที่ อี ยุน-ซ็อง ชอบใจ ส่งผลให้เกิดเหตุการณ์ทะลึ่งทะเล้นมากมายในการทำงานร่วมกัน แต่เขาก็ไม่ได้ทิ้งความเฉียบขาดในหน้าที่ของนักสืบแม้แต่น้อย
เวอร์ชวลบอกซ์
ออราเคิล วีเอ็ม เวอร์ชวลบอกซ์ เป็นซอฟต์แวร์โฮสต์ไฮเปอร์ไวเซอร์เสรีและโอเพนซอร์ซ สำหรับ เอกซ์86 เวอร์ชวลไลเซชัน ที่พัฒนาโดย ออราเคิล คอร์ปอเรชัน เดิมทีถูกสร้างขึ้นโดย บริษัท อินโนเทก จำกัด ซึ่งต่อมาถูกซื้อกิจการโดย ซันไมโครซิสเต็มส์ ในปี พ.ศ. 2551 และในที่สุดก็ถูกซื้อกิจการโดย ออราเคิล ในปี พ.ศ. 2553
เวอร์ชวลบอกซ์ จะสามารถจำลองระบบปฏิบัติการเช่น วินโดวส์, แมคโอเอส, ลินุกซ์, โซลาริส, และโอเพนโซลาริส นอกจากนี้ยังสามารถจำลอง ฟรีบีเอสดี และจีโหนด บนเครื่องคอมพิวเตอร์ที่มีระบบปฏิบัติการอยู่ซึ่งจะสร้างและทำงานเวอร์ชวลแมชชีนที่จะแบ่งทรัพยากรจากเครื่องของผู้ใช้เช่น แรม, ฮาร์ดดิสก์, หน่วยประมวลผลกลาง, เป็นต้น ลงไปในระบบปฏิบัติที่ติดตั้งอยู่ในเวอร์ชวลบอกซ์ สำหรับบางระบบปฏิบัติการที่ติดตั้งลงไปในเวอร์ชวลบอกซ์จะมีแพกเกจ "โปรแกรมเสริมสำหรับเกสต์" มันจะเป็นตัวติดตั้งโปรแกรมขับอุปกรณ์ที่จะทำให้ใช้งานได้ดีขึ้น ซึ่งจะปรับปรุงประสิทธิภาพโดยเฉพาะกราฟิกและเพิ่มคุณสมบัติอื่น ๆ
กีฬาแฮนด์บอลหญิงในโอลิมปิกฤดูร้อน 2012 – รอบคัดเลือก
การแข่งขันกีฬาแฮนด์บอลหญิงในโอลิมปิกฤดูร้อน 2012 รอบคัดเลือก เป็นการแข่งขันแฮนด์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 27 พฤษภาคม ค.ศ. 2012
Oxytes
Oxytes เป็นสกุลของพืชดอกที่อยู่ในวงศ์ Fabaceae.
ถิ่นกำเนิดของมันคือ ปาปัวนิวกินี ถึงออสเตรเลียเหนือและตะวันออก และ นิวแคลิโดเนีย
สตาร์ส ไมโครอิเล็กทรอนิกส์ (ประเทศไทย)
บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) (STARS MICROELECTRONICS (THAILAND) PUBLIC COMPANY LIMITED ชื่อย่อ:SMT) บริษัทก่อตั้งขึ้นเมื่อวันที่ 22 ธันวาคม 2538 เพื่อประกอบธุรกิจรับจ้างผลิตและประกอบชิ้นส่วนอิเล็กทรอนิกส์ (Electronics Manufacturing Services หรือ EMS) และในวันที่ 23 กันยายน 2552 บริษัทได้นำหุ้นเข้าจดทะเบียนในตลาดหลักทรัพย์แห่งประเทศไทย ปัจจุบันบริษัทมีโรงงาน 2 แห่ง ซึ่งตั้งอยู่ที่นิคมอุตสาหกรรมบางปะอิน จังหวัดพระนครศรีอยุธยา
การประกอบธุรกิจ
บริษัทให้บริการรับจ้างผลิตและประกอบชิ้นส่วนอิเล็กทรอนิกส์แก่กลุ่มลูกค้าซึ่งประกอบด้วยบริษัทอิเล็กทรอนิกส์ชั้นนำของโลก โดยบริษัทสามารถให้บริการแบบครบวงจร รวมถึงการร่วมออกแบบและพัฒนาผลิตภัณฑ์ชิ้นส่วนอิเล็กทรอนิกส์ (Joint Innovation) ระหว่างลูกค้าและทีมวิศวกรชั้นนำของบริษัท ด้วยเทคโนโลยีและเครื่องจักรที่ทันสมัย
บริษัทสามารถรับจ้างผลิตและประกอบชิ้นส่วนอิเล็กทรอนิกส์ที่เป็นนวัตกรรมใหม่อย่างหลากหลาย ชิ้นส่วนอิเล็กทรอนิกส์ที่มีความซับซ้อนและชิ้นส่วนอิเล็กทรอนิกส์ที่ต้องการความละเอียดและความแม่นยำสูง
การประกอบธุรกิจของแต่ละผลิตภัณฑ์
เจ้าหญิงเอลีซาแบ็ต ดัชเชสแห่งบราบันต์
เจ้าหญิงเอลีซาแบ็ต เตแรซ มารี เอแลน ดัชเชสแห่งบราบันต์  (Élisabeth Thérèse Marie Hélène, Elisabeth Theresia Maria Helena; 25 ตุลาคม พ.ศ. 2544) เป็นรัชทายาทในราชบัลลังก์เบลเยียม เป็นพระราชธิดาพระองค์ใหญ่ในสมเด็จพระราชาธิบดีฟีลิปแห่งเบลเยียมและสมเด็จพระราชินีมาตีลด์แห่งเบลเยียม มีพระอิสริยยศเป็น "ดัชเชสแห่งบราบันต์" หลังจากที่สมเด็จพระราชาธิบดีอัลแบร์ที่ 2 แห่งเบลเยียม พระอัยกาธิราชของพระองค์ทรงสละราชสมบัติ โดยมีพระราชบิดาของพระองค์สืบราชสมบัติเมื่อวันที่ 21 กรกฎาคม พ.ศ. 2556
รัชทายาท
รัฐสภาเบลเยียมได้มีการผ่านกฎหมายว่าด้วยการสืบราชสันตติวงศ์โดยถือสิทธิของบุตรหัวปีประมาณสิบปีก่อนหน้าวันพระราชสมภพ จึงหมายความว่าแม้กระทั่งพระองค์จะมีพระอนุชาที่ทรงพระเยาว์กว่าอีกสองพระองค์ แต่พระองค์ก็ยังคงอยู่ในลำดับที่หนึ่งในการสืบราชบัลลังก์ในฐานะของพระราชธิดาพระองค์ใหญ่ และเมื่อนั้นพระองค์จะเสวยราชย์ขึ้นเป็นสมเด็จพระราชินีนาถแห่งชาวเบลเยียมเป็นพระองค์แรก
โดยปกติแล้วพระราชโอรสขององค์มกุฎราชกุมารนั้นจะได้รับพระราชทานบรรดาศักดิ์ "เคานต์แห่งแอโน" ซึ่งได้มีการคาดการณ์ไว้สำหรับก่อนวันประสูติของพระองค์ว่าจะทรงให้เฉลิมพระนามเป็น "เคาน์เตสแห่งแอโน" สำหรับเจ้าหญิงเอลีซาแบ็ต แต่อย่างไรก็ตามได้มีพระบรมราชโองการให้เลิกการพระราชทานบรรดาศักดิ์นี้อีกต่อไป
เขตชูโอ (ซางามิฮาระ)
เขตชูโอ (中央区 (Chūō-ku)) เป็นหนึ่งในสามเขตของนครซางามิฮาระ จังหวัดคานางาวะ ประเทศญี่ปุ่น เป็นเขตที่ตั้งอยู่บริเวณใจกลางเมือง มีอาณาเขตทางทิศตะวันตกเฉียงเหนือติดกับเขตมิโดริ ทิศตะวันตกเฉียงใต้ติดกับเมืองไอกาวะและนครอัตสึงิ ทิศตะวันออกเฉียงใต้ติดกับเขตมินามิ และทิศเหนือติดกับนครมาจิดะที่อยู่ในโตเกียว
เขตชูโอจัดตั้งขึ้นเมื่อวันที่ 1 เมษายน ค.ศ. 2010 พร้อมกันกับที่ซางามิฮาระได้รับการยกฐานะเป็นนครใหญ่ที่ตั้งโดยข้อบัญญัติรัฐบาล
ณ เดือนมกราคม ค.ศ. 2023 เขตชูโอของนครซางามิฮาระมีจำนวนประชากร 274,470 คน มีขนาดพื้นที่ทั้งสิ้น 36.87 ตารางกิโลเมตร
พระนางอินซ็อง
พระนางอินซอง เป็นพระมเหสีในพระเจ้าอินจงแห่งโชซ็อน แต่ดำรงตำแหน่งได้ปีเดียวเพราะพระสวามีสวรรคตในปี ค.ศ. 1545 หลังจากนั้นก็ทรงใช้พระชนม์ชีพที่เหลืออย่างสุขสบายก่อนจะสวรรคตในปี ค.ศ. 1577 ขณะพระชนมายุได้ 62 พรรษา
รายชื่อแหล่งมรดกโลกในประเทศปาเลา
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศปาเลาทั้งสิ้น 1 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศปาเลามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 4 แห่ง
อารยา (วิดีโอเกม)
อารยา เป็นเกมส์ไทยของบริษัท MAD Virtual Reality Studio เป็นเกมส์แนวสยองขวัญ-ผจญภัย ผลิตออกมาในวันที่ 24 พฤศจิกายน พ.ศ. 2559 ให้ผู้เล่นสามารถทำภารกิจไขคดีปริศนาต่างๆและค้นหาอารยาที่หายตัวไปในโรงพยาบาล และผู้เล่นสามารถเล่นตัวละครทั้ง 3 คน เพื่อที่จะสืบค้นหาความลับในโรงพยาบาล
คณะศิลปศาสตร์ มหาวิทยาลัยสงขลานครินทร์
คณะศิลปศาสตร์ มหาวิทยาลัยสงขลานครินทร์ (Faculty of Liberal Arts, Prince of Songkla University) เป็นคณะที่จัดการเรียนการสอนและการค้นคว้าวิจัยทางด้านมนุษยศาสตร์ และสังคมศาสตร๋ ปัจจุบันดำเนินการเรียนการสอนทั้งในระดับปริญาตรี ปริญญาโท และปริญญาเอก
ภาควิชา
ประกอบไปด้วย 2 ภาควิชา คือ โทรศัพท์ 0-7428-6798 โทรสาร 0-7428-6762 E-mail : tunyaporn.g@psu.ac.th
จัดการเรียนการสอนด้านภาษาต่างประเทศให้แก่นักศึกษาหลักสูตรต่างๆ ในระดับปริญญาตรีของมหาวิทยาลัย โดยเน้นการศึกษาเพื่อพัฒนาทักษะการอ่าน การเขียน การฟัง การพูด ภาษาอังกฤษ ฝรั่งเศส เยอรมัน ญี่ปุ่น เขมร จีน เกาหลี มลายูและภาษาต่างประเทศอื่นๆ และจัดการเรียนการสอนหลักสูตรศิลปศาสตรบัณฑิต สาขาวิชาภาษาอังกฤษ สาขาวิชาภาษาจีนนอกจากนั้น ยังจัดการเรียนการสอนในระดับปริญญาโท หลักสูตรศิลปศาสตรมหาบัณฑิต สาขาวิชาการสอนภาษาอังกฤษเป็นภาษานานาชาติ ทั้งภาคปกติและภาคพิเศษ และหลักสูตรปรัชญาดุษฎีบัณฑิต สาขาวิชาการสอนภาษาอังกฤษเป็นภาษานานาชาติ ภาคปกติ โดยมุ่งเน้นความรู้ที่จำเป็นและการวิจัยด้านการเรียนการสอนภาษาอังกฤษ
โทรศัพท์ 0-7428-6722 โทรสาร 0-7428-6722 E-mail : phiangphen.s@psu.ac.th
จัดการเรียนการสอนหมวดวิชาศึกษาทั่วไปด้านมนุษยศาสตร์ สังคมศาสตร์ กีฬา พลศึกษา และนันทนาการ ให้แก่นักศึกษาระดับปริญญาตรีในหลักสูตรต่างๆ ของมหาวิทยาลัยเพื่อเสริมสร้างให้นักศึกษามีความรอบรู้ มีทักษะ ทัศนะกว้างไกล เข้าใจธรรมชาติแวดล้อม สภาพสังคม เข้าใจตนเองและผู้อื่น พร้อมทั้งสามารถปรับตัวและดำรงชีวิตอยู่ในสังคมได้อย่างมีคุณภาพ และจัดการเรียนการสอนหลักสูตรศิลปศาสตรบัณฑิต            สาขาวิชาภาษาและภาษาไทยประยุกต์ และสาขาชุมชนศึกษา นอกจากนั้นยังจัดการเรียนการสอนในระดับปริญญาโท หลักสูตรศิลปศาสตรมหาบัณฑิต สาขาวิชาพัฒนามนุษย์และสังคม ทั้งภาคปกติและภาคพิเศษ สาขาวิชาภาษาไทยและภาษาไทยประยุกต์ ภาคปกติ และหลักสูตรปรัชญาดุษฎีบัณฑิต สาขาวิชาพัฒนามนุษย์และสังคม ภาคปกติ
การหมุน (แก้ความกำกวม)
การหมุน อาจหมายถึง
รายพระนามพระมหากษัตริย์ซิกาเว
พระมหากษัตริย์ซิกาเว เป็นที่รู้จักในนามซาอู
โกลเดนฮอร์ด
โกลเดนฮอร์ด (Алтан Орд, Altan Ord; Алтын Урда, Altın Urda; Золотая Орда, Zolotaya Orda, Golden Horde หรือ Ulus of Jochi) เป็นคำที่สลาฟตะวันออกใช้เรียกมองโกล —ที่ต่อมากลายเป็นกลุ่มชนเติร์ก —มุสลิม อาณาจักรข่านก่อตั้งขึ้นทางตะวันตกของจักรวรรดิมองโกลหลังจากการรุกรานของมองโกลในรุสในคริสต์ศตวรรษ 1240: ปัจจุบันคือบริเวณรัสเซีย, ยูเครน, มอลโดวา, คาซัคสถาน, และ คอเคซัส โกลเดนฮอร์ดบางครั้งก็เรียกว่า Jochi Ulus หรือ อาณาจักรข่านคิพชัค (Kipchak Khanate) (คนละอาณาจักรข่านคิพชัคก่อนหน้านั้นที่ถูกพิชิตโดยมองโกล) อาณาบริเวณของโกลเดนฮอร์ดในช่วงที่รุ่งเรืองที่สุดครอบคลุมดินแดนเกือบทั้งหมดของยุโรปตะวันออกตั้งแต่เทือกเขายูรัลไปจนถึงแม่น้ำดานูบ ทางตะวันออกลึกเข้าไปในไซบีเรีย ทางตอนใต้จรดทะเลดำ, เทือกเขาคอเคซัส และดินแดนของราชวงศ์มองโกลที่เรียกว่าจักรวรรดิข่านอิล (Ilkhanate)
ที่มาของคำว่า “โกลเดนฮอร์ด” ไม่เป็นที่ทราบแน่นอน นักวิชาการบางคนเชื่อว่าเป็นชื่อที่หมายถึงแค้มพ์บาตูและต่อมาประมุขของกลุ่มฮอร์ด ในมองโกเลีย “Altan Orda” หมายถึงแค้มพ์ทอง หรือ วัง (Алтан Ордон, Altan Ordon = สุวรรณปราสาท) นอกจากนั้นคำว่า “Altan” ที่แปลว่าทองก็ยังเป็นสีที่สงวนสำหรับพระมหากษัตริย์ แหล่งข้อมูลอื่นกล่าวถึงบาตูว่ามีเต้นท์สีทอง ซึ่งเป็นที่มาของคำว่า “โกลเดนฮอร์ด” ในข้อมูลร่วมสมัย “โกลเดนฮอร์ด” หมายถึง “อาณาจักรข่านแห่งคิพชัค” (Khanate of the Qipchaq) เช่นคิพชัคเติร์กที่ส่วนใหญ่เป็นชนเร่ร่อนที่ตั้งถิ่นฐานอยู่ในบริเวณนั้น (Ulus Jochid)
การหมุน
การหมุน (Rotation) เป็นการเคลื่อนที่ของวัตถุรอบตัวเองในทิศทางเป็นวงกลม วัตถุสองมิติจะหมุนรอบจุด วัตถุสามมิติจะหมุนรอบแกน ถ้าจุดศูนย์กลางการหมุนอยู่ภายนอกวัตถุ จะเรียกว่าการโคจร เช่น การโคจรของโลกรอบดวงอาทิตย์
Ottoschulzia
Ottoschulzia เป็นสกุลของพืชดอกที่อยู่ในวงศ์ Metteniusaceae.
ถิ่นกำเนิดของมันคือ มีถิ่นกำเนิดตั้งแต่เม็กซิโกตะวันออกเฉียงใต้ไปจนถึงกัวเตมาลาและ แคริบเบียน พบในประเทศคิวบา สาธารณรัฐโดมินิกัน เฮติ และเปอร์โตริโก
สปีชีส์ในสกุล ได้แก่:
Ottosonderia
Ottosonderia เป็นสกุลของพืชดอกที่อยู่ในวงศ์ Aizoaceae.
ถิ่นกำเนิดของมันคือ จังหวัดเคป ในแอฟริกาใต้
สปีชีส์ในสกุล ได้แก่:
อู๋ ชิง-ยฺเหวียน
อู๋ ชิง-ยฺเหวียน (吳清源; ; 12 มิถุนายน ค.ศ. 1914 – 30 พฤศจิกายน ค.ศ. 2014) เป็นที่รู้จักกันดีในการออกเสียงชื่อของเขาในภาษาญี่ปุ่นคือ โกะ เซเง็ง เป็นครูหมากล้อมชาวจีนที่พำนักในญี่ปุ่น เขาได้รับการพิจารณาโดยผู้เล่นหลายคน ว่าเป็นผู้เล่นหมากล้อมที่ยิ่งใหญ่ที่สุดในศตวรรษที่ 20
ประวัติ
เกิดเมื่อวันที่ 12 มิถุนายน ค.ศ. 1914 ที่อำเภอหมิ่นโหว มณฑลฝูเจี้ยน ทางตะวันออกเฉียงใต้ของประเทศจีน อู๋ ชิง-ยฺเหวียน ไม่ได้เริ่มต้นเรียนหมากล้อมจนกระทั่งอายุได้เก้าขวบ ซึ่งถือว่าค่อนข้างล่าช้าสำหรับมืออาชีพ (ฮงอินโบ โดซะกุ เรียนหมากล้อมครั้งแรกตั้งแต่อายุเจ็ดขวบ และฮงอินโบ ชูซะกุ เรียนก่อนอายุหกขวบ) พ่อของเขา ได้รับบทเรียนหมากล้อมจากฮงอินโบ ชูโฮะ เมื่อครั้งเป็นนักศึกษาอยู่ที่ประเทศญี่ปุ่น ซึ่งเชื่อว่าเป็นผู้แนะนำให้เขารู้จักหมากล้อม อู๋ ชิง-ยฺเหวียน สามารถพัฒนาฝีมือจนเก่งกาจได้อย่างรวดเร็ว และเพียงไม่นาน เขาก็เป็นที่รู้จักในฐานะอัจฉริยะหมากล้อม
การอำลาวงการและการเสียชีวิต
ในช่วงเช้าของวันที่ 30 พฤศจิกายน ค.ศ. 2014 อู๋ ชิง-ยฺเหวียน ได้เสียชีวิตจากสาเหตุตามธรรมชาติที่โรงพยาบาลในโอดาวาระ จังหวัดคานางาวะ ประเทศญี่ปุ่น สิริอายุได้ 100 ปี
รูปแบบการเล่น
อู๋ ชิง-ยฺเหวียน มีความโดดเด่นในด้านการพัฒนาฝีมือได้อย่างรวดเร็ว ซึ่งรวมถึงรูปแบบการเล่น, รูปแบบการโจมตี, การตัดสินตำแหน่ง และการอ่านเกมที่แม่นยำ เขาสามารถจัดกลุ่มได้อย่างรวดเร็ว ด้วยการสร้างจุดใหญ่ขึ้นก่อน และมักใช้เวลาในการเดินเกมน้อยกว่าฝ่ายตรงข้าม เขามีความยอดเยี่ยมในการใช้ความหนา และสร้างการแลกเปลี่ยนที่มีขนาดใหญ่ ซึ่งสามารถอ่านเกมได้อย่างรวดเร็วและแม่นยำ รวมถึงสัญชาติญาณและการตัดสินตำแหน่งของเขามักได้รับการยกย่อง นอกจากนี้ ยังมีการตั้งข้อสังเกตว่าเขาไม่ค่อยแพ้ในการผลัดกันกินแบบหนึ่งต่อหนึ่ง เช่นเดียวกับผู้เล่นหลายคนในยุคของเขา ที่มีความเชี่ยวชาญด้านการเปิดหมากแบบชูซะกุ ก่อนที่จะเปลี่ยนมาใช้รูปแบบของเขาเองในภายหลัง
ในวัฒนธรรมสมัยนิยม
ในปี ค.ศ. 2006 เถียน จ้วงจ้าง ซึ่งเป็นผู้กำกับชาวจีน ได้สร้างผลงานภาพยนตร์ชีวประวัติที่ได้รับรางวัล ซึ่งเป็นเรื่องราวเกี่ยวกับอู๋ ชิง-ยฺเหวียน ที่มีชื่อว่าเดอะ โกะ มาสเตอร์ โดยมีนักแสดงชาวไต้หวันชื่อจางเจิ้น รับบทเป็นอู๋ ชิง-ยฺเหวียน
สกุลเงินดิจิทัล
สกุลเงินดิจิทัล (digital currency) คือ สกุลเงิน เงิน หรือสินทรัพย์ที่มีลักษณะคล้ายเงินที่บริหารจัดการ จัดเก็บ หรือแลกเปลี่ยนบนระบบคอมพิวเตอร์แบบดิจิทัลโดยเฉพาะการจัดการผ่านอินเทอร์เน็ต ตัวอย่างของสกุลเงินดิจิทัลได้แก่ คริปโทเคอร์เรนซี (cryptocurrency) หรือ สกุลเงินเสมือน (virtual currency) โดยกิจกรรมการแลกเปลี่ยนเงินที่เกิดขึ้นจัดเก็บในรูปแบบของฐานข้อมูลจัดการโดยธนาคารหรือหน่วยงานที่เกี่ยวข้อง หรือจัดการแบบการเงินแบบไม่รวมศูนย์ (DeFi) สกุลเงินดิจิทัลมีลักษณะคล้ายสกุลเงินทั่วไป แตกต่างกันตรงที่ไม่มีรูปแบบทางกายภาพชัดเจน ไม่มีการพิมพ์ธนบัตรหรือผลิตเหรียญกษาปณ์
กลางวัน
กลางวัน (Daytime) โดยทั่วไปหมายถึงช่วงเวลาที่แสงอาทิตย์ได้ฉายลงบนพื้นผิวโลก หรือเท่ากับช่วงเวลาที่ดวงอาทิตย์ขึ้นไปจนถึงดวงอาทิตย์ตก เมื่อโลกหมุนไปตำแหน่งของกลางวันก็จะเปลี่ยนไป ความยาวนานของกลางวันขึ้นอยู่กับตำแหน่งบนโลกและความเอียงของแกนโลกที่หันเข้าหาดวงอาทิตย์ ส่วนด้านที่แสงอาทิตย์ไม่ได้ฉายลงบนโลกเรียกว่ากลางคืน
ทำนองเดียวกับดาวเคราะห์อื่น ๆ กลางวันคือช่วงเวลาที่พื้นผิวของดาวเคราะห์นั้นได้รับแสงสว่างจากดาวฤกษ์ในระบบสุริยะของตนเอง
พื้นผิวประมาณครึ่งหนึ่งของโลกนั้นถูกส่องสว่างตลอดเวลาโดยดวงอาทิตย์ โดยทั้งนี้พื้นผิวประมาณเกือบครึ่งหนึ่งของโลกจะได้รับแสงจากดวงอาทิตย์โดยตรง และส่วนที่เหลือได้รับแสงทางอ้อมจากปรากฏการณ์ต่างๆ ในชั้นบรรยากาศ ทำให้เมื่อรวมทั้งสองบริเวณเข้าด้วยกันแล้วถือว่าพื้นผิวบริเวณที่ได้รับอิทธิพลแสงสว่างจากดวงอาทิตย์นั้นมีมากกว่าครึ่งหนึ่งของพื้นผิวโลกทั้งหมดเพียงเล็กน้อย
กลางวันเป็นช่วงเวลาที่ผู้คนส่วนใหญ่บนโลกจะใช้ชีวิต ทั้งทำงานและทำกิจกรรมต่าง ๆ เนื่องจากเป็นช่วงเวลาที่สว่าง สามารถมองเห็นสิ่งต่าง ๆ ได้ง่ายโดยไม่ต้องใช้ตัวช่วย
พระสนมอึยบิน ตระกูลซอง
พระสนมอึยบิน ตระกูลซอง (의빈 성씨,宜嬪 成氏, 6 สิงหาคม 1753 - 4 พฤศจิกายน 1786) เป็นพระสนมอันเป็นที่รักของ พระเจ้าช็องโจแห่งโชซ็อน และพระมารดาของ เจ้าชายรัชทายาทมุนฮโย
พระประวัติ
พระสนมอึยบินประสูติเมื่อวันที่ 6 สิงหาคม ปี พ.ศ. 2296 ระหว่างปีที่ 29 ในรัชสมัยของพระเจ้าย็องโจ ภายในตระกูลซองแห่งชางนยอง พระนามเดิมของพระนางคือ ด็อก-อิม (덕임, 德任) พระนางเป็นธิดาของ ซอง ยุน-อู (성윤우, 成胤祐) และภรรยาคนที่สอง คือ ฮูหยินอิม จาก ตระกูลอิมแห่งพูอัน (부안 임씨, 扶安 林氏)
ครอบครัวมีฐานะค่อนข้างยากจน และในตอนที่พระสนมซองประสูติ พระบิดาของพระนางทำงานเป็นพ่อบ้านให้กับ ฮงพงฮัน พระอัยกา (ตา) ของพระเจ้าช็องโจ ต่อมาได้เป็นนายทหาร แต่ลาออกในปี พ.ศ. 2304 เนื่องจากข้อกล่าวหายักยอกทรัพย์
ภรรยาคนแรกของ ซอง ยุน-อู คือ ฮูหยินมา จากตระกูลมาแห่งจางฮึง (장흥 마씨, 長興 馬氏) หลังจากที่เธอถึงแก่กรรม เขาได้แต่งงานกับ ฮูหยินอิม บุตรสาวของ อิม จง-จู (임종주, 林宗胄) ขุนนางชั้นผู้น้อย เธอถึงแก่กรรมในปี พ.ศ. 2299 สามปีหลังจากให้กำเนิด พระสนมอึยบิน ภรรยาคนที่สามของ ซอง ยุน-อู คือ ฮูหยินจี จาก ตระกูลจีแห่งทันยาง (단양 지씨, 丹陽 池氏)
พระสนมอึยบินมีพี่น้องเจ็ดคน: พี่ชายหรือน้องชายห้าคนและพี่สาวหรือน้องสาวสองคน พระบิดาของพระนางถึงแก่กรรมในปี พ.ศ. 2329 เมื่ออายุได้ 33 ปี
อ้างอิง
1753 1786
อีมนอสเอสตีนเอเลฟเทริอัน
อีมนอสเอสตีนเอเลฟเทริอัน (สะกดอย่างโบราณ: Ὕμνος εἰς τὴν Ἐλευθερίαν, Ýmnos eis tīn Eleutherían; สะกดอย่างสมัยใหม่: Ύμνος εις την Ελευθερίαν, Imnos is tin Eleftherian) หรือ "เพลงสดุดีแด่เสรีภาพ" เป็นบทกวีประเภท "Hymn" (บทเพลงสรรเสริญหรือบทเพลงสดุดี) ความยาว 158 บท ซึ่งประพันธ์โดย ไดโอนิซิโอส โซโลมอส (Dionýsios Solomós) เมื่อ ค.ศ. 1823 นับเป็นบทกวีประเภท "Hymn" ที่มีความยาวมากที่สุดในโลก ทำนองประพันธ์โดย นิโคเลาส์ มันซารอส (Nikolaos Mantzaros) บทเพลงนี้ได้มีการรับรองเป็นเพลงชาติกรีซอย่างเป็นทางการเมื่อ ค.ศ. 1865 แต่ต่อมาได้มีการนำไปใช้เป็นเพลงชาติสาธารณรัฐไซปรัสด้วยอีกเพลงหนึ่ง
ตามรัฐธรรมนูญแห่งสาธารณรัฐไซปรัสระบุว่า เพลงชาติกรีซจะใช้บรรเลงเป็นเกียรติยศแก่ประธานาธิบดีชาวไซปรัสเชื้อสายกรีกหรือบุคคลอื่นซึ่งเป็นชาวไซปรัสเชื้อสายกรีก และใช้เพลงชาติตุรกีสำหรับรองประธานาธิบดีชาวไซปรัสเชื้อสายตุรกี อย่างไรก็ตาม ไซปรัสได้ยุติการใช้เพลงชาติตุรกีหลังจากชาวไซปรัสเชื้อสายตุรกีได้แบ่งแยกประเทศเป็นประเทศใหม่เมื่อ ค.ศ. 1963
อนึ่ง เพลง "อีมนอสเอสตีนเอเลฟเทริอัน" ยังมีสถานะเป็นเพลงเกียรติยศสำหรับพระมหากษัตริย์ (เพลงสรรเสริญพระบารมี) ของกษัตริย์แห่งกรีซนับตั้งแต่ ค.ศ. 1864 เป็นต้นมา
ผู้ใช้
ผู้ใช้ สามารถหมายถึง
พิศาล มูลศาสตรสาทร
พิศาล มูลศาสตรสาทร (10 พฤษภาคม พ.ศ. 2472 – 27 มีนาคม พ.ศ. 2539) อดีตรัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม และอดีตรัฐมนตรีว่าการกระทรวงแรงงานและสวัสดิการสังคม และอดีตเลขาธิการพรรคความหวังใหม่
ประวัติ
พิศาล เสียชีวิตเมื่อวันที่ 27 มีนาคม พ.ศ. 2539 สิริอายุรวม 67 ปี
การทำงาน
พิศาล มูลศาสตรสาทร รับราชการในสังกัดกระทรวงมหาดไทย จนได้รับตำแหน่งผู้ว่าราชการจังหวัดหลายจังหวัด เช่น จังหวัดนครพนม, จังหวัดศรีสะเกษ ตำแหน่งสูงสุด คือ ปลัดกระทรวงมหาดไทย ในระหว่างปี พ.ศ. 2524 ถึงปี พ.ศ. 2532 รวมระยะเวลากว่า 8 ปี ต่อมาจึงได้เข้ามาสู่วงการการเมืองและได้รับตำแหน่งรัฐมนตรีถึง 2 สมัย คือ รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม และรัฐมนตรีว่าการกระทรวงแรงงานและสวัสดิการสังคม
พิศาล มูลศาสตรสาทร ได้รับฉายาว่า "ปลัดฮิ" มาจากการที่เคยเป็นปลัดกระทรวงมหาดไทย จากบุคลลิกที่เป็นผู้ทำงานว่องไว ตอบสนองฝ่ายการเมืองอย่างรวดเร็ว ซึ่งเป็นการล้อคำโฆษณาทางโทรทัศน์ของโทรทัศน์สียี่ห้อ ฮิตาชิ ที่ว่า "เปิดปุ๊บ ติดปั๊บ"
นอกจากนั้นในทางการเมือง เขายังเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
รายชื่อแหล่งมรดกโลกในหมู่เกาะมาร์แชลล์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของหมู่เกาะมาร์แชลล์ทั้งสิ้น 1 แหล่ง
สถานที่ที่ได้ขึ้นบัญชีรายชื่อเบื้องต้น
หมู่เกาะมาร์แชลล์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 3 แห่ง
โอกุสต์ เดอ โบอาร์แน
โอกุสต์ เดอ โบอาร์แน (Auguste de Beauharnais; 9 ธันวาคม 1810 - 28 มีนาคม 1835) เป็นเจ้าชายพระราชสวามีพระองค์แรกในสมเด็จพระราชินีนาถมารีอาที่ 2 แห่งโปรตุเกส นอกจากนี้พระองค์ยังเป็นดยุกแห่งเลาช์เทนเบิร์ก เจ้าชายแห่งไอ-ชเต็ท และดยุกแห่งซานตาครูซในสิทธิของพระองค์เอง เป็นพระราชนัดดาบุญธรรมของจักรพรรดินโปเลียนที่ 1 เเห่งฝรั่งเศส
พระพลราม
พลราม (बलराम "รามผู้มีกำลัง") บ้างเรียก พลเทพ ("เทพผู้มีกำลัง") เป็นเทพเจ้าในศาสนาฮินดู เป็นพี่ชายของพระกฤษณะ เป็นหนึ่งในสามเทพตามคติชคันนาถในบางท้องถิ่น นอกจากนี้ยังมีพระนามว่า "หลธรา" หรือ "หลยุธะ" ที่มาจากคำว่า "หละ" (Hala) ที่แปลว่าคันไถ ซึ่งสื่อถึงการทำเกษตรกรรม และจะถูกใช้เป็นอาวุธเมื่อมีความจำเป็น
โอกุสต์ เดอ โบอาร์แน
โอกุสต์ เดอ โบอาร์แน ประสูติเมื่อวันที่ 9 ธันวาคม ค.ศ. 1810 ที่เมืองมิลาน แคว้นลอมบาร์เดีย ราชอาณาจักรอิตาลี พระองค์เป็นพระราชโอรสของเออแฌน เดอ โบอาร์แน พระโอรสบุญธรรมของจักรพรรดินโปเลียนที่ 1 กับเจ้าหญิงออกุสตาแห่งบาวาเรีย พระองค์เป็นพระราชนัดดาของสมเด็จพระจักรพรรดินีโฌเซฟีน
พระพลราม
เอกสารบางแห่งระบุว่าพลรามเป็นอวตารของเศษะ นาคซึ่งเป็นพาหนะของพระวิษณุ ส่วนพระวิษณุอวตารลงมาเป็นพระกฤษณะ และเอกสารบางแห่งอ้างว่าพลรามเป็นหนึ่งในอวตารทั้งสิบของพระวิษณุ
โอกุสต์ เดอ โบอาร์แน
หลังจากมีพระชนมายุได้ 24 พรรษา พระองค์ก็ได้อภิเษกสมรสกับสมเด็จพระราชินีนาถมารีอาที่ 2 แห่งโปรตุเกสซึ่งขณะนั้นมีพระชนมายุ 15 พรรษา ในวันอภิเษกสมรสพระองค์ก็ได้รับการสถาปนาให้เป็นเจ้าชายพระราชสวามีทันที หลังจากนั้นในวันที่ 26 มกราคม พ.ศ. 2378 ทั้งสองพระองค์ก็เสด็จมายังลิสบอน และโอกุสต์เริ่มประชวรและสิ้นพระชนม์เมื่อสองเดือนต่อมา
พระพลราม
มีหลักฐานการเคารพนับถือพลรามอยู่ในวัฒนธรรมอินเดียมานาน ปรากฏเป็นภาพในเหรียญอายุราวศตวรรษที่ 2 ก่อนคริสต์ศักราช ขณะที่ศาสนาเชนเรียกเทพเจ้าองค์นี้ว่า พลเทวะ โดยนับถือในฐานะเทพของเกษตรกร
คติพราหมณ์ไทย
ในคติพราหมณ์ไทยนับถือพลเทพในฐานะเทพแห่งธัญญาหาร และทวารบาลผู้ปกป้องพุทธสถาน มีการกล่าวถึงพลรามใน นารายณ์สิบปาง ตอนกฤษณาวตาร มีเนื้อหาว่า เมื่อพระนารายณ์อวตารลงมาเป็นท้าวบรมจักรกฤษณ์เพื่อปราบพาณาสูร พระพลเทพได้มาช่วยในการรบโดยใช้คันไถฟาดฟันเหล่าอสูร ครั้นเสร็จศึกท้าวบรมจักรกฤษณ์จึงประสาทพรให้พลเทพเป็นเทพผู้เป็นใหญ่ในพืชพรรณธัญญาหาร เพราะใช้คันไถเป็นอาวุธ
โอกุสต์ เดอ โบอาร์แน
เนื่องจากการสิ้นพระชนม์อย่างรวดเร็วของโอกุสต์ เดอ โบอาร์แน ส่งผลให้พระองค์และสมเด็จพระราชินีนาถมารีอาที่ 2 แห่งโปรตุเกส ไม่มีพระราชโอรส-พระราชธิดาด้วยกัน
พระพลราม
คติพราหมณ์ไทย
นอกจากชื่อพลเทพแล้ว ยังเรียกอีกอย่างว่า หลวิชัย เพราะมักปรากฏรูปพลเทพถือคันไถหรือหล นั่นเอง
โอกุสต์ เดอ โบอาร์แน
หนึ่งปีต่อมาสมเด็จพระราชินีนาถมารีอาที่ 2 แห่งโปรตุเกสทรงอภิเษกสมรสใหม่กับเจ้าชายเฟอร์ดินานด์แห่งแซ็กซ์-โคบูร์กและก็อตธา เพราะโอกุสต์ เดอ โบอาร์แนเสด็จสิ้นพระชนม์ไปก่อน จึงไม่ได้รับการสถาปนาให้ครองราชย์บัลลังก์ร่วมกับพระมเหสี ซึ่งพระราชสวามีพระองค์ต่อมาของสมเด็จพระราชินีนาถมารีอาที่ 2 ได้กลายเป็นผู้ก่อตั้งราชวงศ์บราแกนซา-แซ็กซ์-โคบูร์ก-ก็อตธา
พระพลราม
คติพราหมณ์ไทย
อย่างไรก็ตาม พลเทพเป็นที่รู้จักในดินแดนของประเทศไทยมาช้านาน ในอาณาจักรอยุธยามีการใช้ราชทินนาม "พระยาพลเทพ" สำหรับเสนาบดีกรมนา และมีตราประจำตัวเป็นรูปคนแบกคันไถ เรียกว่า ตรานักคลีอังคัน ในสมัยรัตนโกสินทร์เรียกว่า ตรานพรัตนมุรธา
กรมประชาธิปไตย
กรมประชาธิปไตย (ក្រុមប្រជាធិបតេយ្យ กฺรุมบฺรชาธิบเตยฺย; Democratic Party) เป็นพรรคการเมืองฝ่ายซ้ายในกัมพูชาช่วงก่อนได้รับเอกราชจากฝรั่งเศส ก่อตั้งเมื่อ พ.ศ. 2489 โดยพระสีสุวัตถิ์ ยุทธวงศ์ ที่เคยเป็นสมาชิกของสมาคมกรรกรนานาชาติสาขาฝรั่งเศส คำขวัญของพรรคคือ "สันติภาพ เอกราช ความมีวินัย และกล้าหาญ" สัญลักษณ์ของพรรคเป็นรูปหัวช้างและดอกบัวสามดอก พรรคนี้เป็นคนละพรรคกับพรรคประชาธิปไตยเขมรที่ก่อตั้งเมื่อ พ.ศ. 2541
ในยุคอาณานิคม
การเลือกตั้งครั้งแรกเมื่อเป็นอาณานิคมของฝรั่งเศส เกิดขึ้นในเดือนกันยายน พ.ศ. 2489 กรมประชาธิปไตยได้ 50 จาก 67 ที่นั่ง และเป็นพรรคที่ได้รับความนิยมต่อมาในกัมพูชาอีกหลายปี แม้ว่าเจ้ายุทธวงศ์จะสิ้นพระชนม์ใน พ.ศ. 2490 กรมประชาธิปไตยซึ่งอยู่ตรงข้ามกับพรรคเสรีภาพของพระนโรดม นรินทเดช และกรมประชาธิปไตยก้าวหน้าของพระนโรดม มนตนะ ได้เรียกร้องเอกราชโดยจะใช้ประชาธิปไตยแบบฝรั่งเศส ทั้งนี้ พรรคนี้ยังกล่าวว่ากลุ่มเขมรอิสระที่ไทยสนับสนุนเป็นกลุ่มผู้รักชาติ ซึ่งทำให้ฝรั่งเศสไม่พอใจ
ในการเลือกตั้ง พ.ศ. 2490 พรรคนี้มีสมาชิกใหม่ เช่น ลต ซอ (ต่อมาคือพล พต) เอียง ซารี อิน ตัม และฮู นิม การลาออกไปของ เยม ซัมบัวร์ และส.ส. อีกหลายคนเพื่อไปร่วมกับพรรคเสรีภาพใน พ.ศ. 2491 และการลอบฆ่าหัวหน้ากรมประชาธิปไตย เอียว โกเอียสใน พ.ศ. 2493 ทำให้เกิดความแตกแยกในพรรค แต่ในพรรคก็ยังมีบุคคลที่จะมีบทบาทในการเมืองกัมพูชาต่อมาอีกหลายคน เซิง งอกทัญ อดีตนายกรัฐมนตรีในสมัยที่ถูกญี่ปุ่นยึดครองเข้าร่วมกับกรมประชาธิปไตยระหว่าง พ.ศ. 2494 – 2495 จากนั้นจึงหนีเข้าป่าไปสู่ภาคเหนือของกัมพูชาเพื่อก่อตั้งขบวนการเรียกร้องเอกราชของตนเอง
หลังได้รับเอกราช
ระหว่าง พ.ศ. 2497 พรรคได้ดำเนินนโยบายเอียงซ้ายภายใต้การนำของนักการเมืองที่สำเร็จการศึกษาจากฝรั่งเศส ผู้นำพรรคคือ เกง วันสัก ส่วนพระนโรดม ภูริสสระเป็นเลขาธิการทั่วไป พวกเขาให้ความสำคัญกับการประชุมเจนีวา พ.ศ. 2497 ซึ่งรับรองเอกราชของกัมพูชา และยอมรับความช่วยเหลือของสหรัฐ พรรคนี้เข้าร่วมในการเลือกตั้ง พ.ศ. 2498 หลังจากที่พระนโรดม สีหนุก่อตั้งขบวนการต่อต้านคอมมิวนิสต์ของพระองค์เอง คือพรรคสังคมราษฎร์นิยมเพื่อเข้าร่วมในการเลือกตั้ง สมาชิกกรมประชาธิปไตยบางคนออกจากพรรคไปเข้าร่วมกับสีหนุ เกง วันสักหัวหน้าพรรคถูกจับขังคุกระหว่างการเลือกตั้ง และที่ทำการพรรคในพระตะบองถูกรื้อค้น กรมประชาธิปไตยได้คะแนนเสียง 12% ส่วนพรรคสังคมได้ 82% และได้ที่นั่งในสภาไปทั้งหมด
การก่อตั้งใหม่โดยอินตัม
หลังจากลน นลโค่นล้มสีหนุในการรัฐประหาร พ.ศ. 2513 และก่อตั้งสาธารณรัฐเขมร กรมประชาธิปไตยถูกก่อตั้งขึ้นอีกครั้งโดยอิน ตัม ซึ่งเข้าร่วมในรัฐประหารครั้งนี้ด้วย แต่พรรคปฏิเสธเข้าร่วมการเลือกตั้งใน พ.ศ. 2515 ต่อมาอิน ตัมเลิกเล่นการเมือง เชา เซาขึ้นมาเป็นผู้นำพรรค อย่างไรก็ตาม พรรคนี้ไม่มีบทบาททางการเมืองใด ๆ ในสาธารณรัฐเขมร จนกระทั่งถูกล้มล้างโดยเขมรแดงใน พ.ศ. 2518 ต่อมา อิน ตัม เข้าร่วมกับกลุ่มที่จงรักภักดีกับสีหนุและตั้งกรมประชาธิปไตยขึ้นใหม่เมื่อ พ.ศ. 2534 แต่ไม่ได้รับเลือกในการเลือกตั้ง พ.ศ. 2536
ซัลเบอาตี นิการากัว
ซัลเบอาตี นิการากัว (Salve a ti, Nicaragua) เป็นชื่อเรียกของเพลงชาติแห่งสาธารณรัฐนิการากัว ประพันธ์คำร้องโดย ซาโลมอน อีบาร์รา มายอร์กา (Salomón Ibarra Mayorga) เรียบเรียงทำนองโดย ลุยส์ อา. เดลกาดีโย (Luis A. Delgadillo) เพลงนี้ได้รับการยอมรับเป็นเพลงชาตินิการากัวอย่างเป็นทางการเมื่อวันที่ 20 ตุลาคม พ.ศ. 2472
ทำนองของเพลงนี้เกิดขึ้นในช่วงคริสต์ศตวรรษที่ 17 โดยใช้เป็นเพลงสวดในคริสต์ศาสนาโดยบาทหลวงชาวสเปน ซึ่งในเวลานั้น นิการากัวยังถือเป็นแคว้นหนึ่งที่อยู่ภายใต้การปกครองของจักรวรรดิสเปน ต่อมาในช่วงปีแรก ๆ แห่งการเรียกร้องเอกราชของชาวนิการากัว เพลงนี้ก็ได้ถูกใช้เป็นเพลงสรรเสริญต่อความยุติธรรมของศาลสูงสุดแห่งรัฐของนิการากัว ซึ่งต่อมาได้เข้าร่วมเป็นสมาชิกในสหพันธ์สาธารณรัฐอเมริกากลาง
บทเพลงซัลเบอาตี นิการากัว ถูกแทนที่ด้วยเพลงอื่นเป็นระยะ ๆ ถึง 3 ครั้งระหว่างยุคแห่งความวุ่นวายทางการเมืองและการปฏิวัติ แต่ที่สุดเพลงนี้ก็ได้กลับมามีการใช้อีกครั้งในวันที่ 23 เมษายน พ.ศ. 2461 เมื่อการปฏิวัติเสรีนิยมครั้งสุดท้ายของนิการากัวได้สิ้นสุดลง  หลังจากนั้นรัฐบาลจึงได้จัดให้มีการประกวดเนื้อร้องสำหรับเพลงชาติเพลงใหม่  ซึ่งเงื่อนไขของเนื้อร้องใหม่นี้จะต้องกล่าวถึงเพียงสันติภาพและการทำงานเท่านั้น เนื่องจากประเทศในเวลานั้นเพิ่งจะสิ้นสุดภาวะสงครามกลางเมือง  ซึ่งเงื่อนไขดังกล่าวทำให้นิการากัวเป็นประเทศเดียวในแถบละตินอเมริกาที่ใช้เพลงชาติซึ่งมีเนื้อหากล่าวถึงสันติภาพ มิได้กล่าวถึงสงครามอย่างชาติอื่นในบริเวณเดียวกัน
รัฐบาลชุดใหม่ของนิการากัวซึ่งนิยมสเปนและมีแนวคิดอนุรักษนิยม ได้มอบรางวัลชนะเลิศให้แก่ผลงานของซาโลมอน อีบาร์รา มายอร์กา ครูและกวีชาวนิการากัว และได้ประกาศใช้เพลงซัลเบอาตี นิการากัวเป็นเพลงชาติแทนเพลง "เอร์โมซา โซเบรานา" (Hermosa Soberana - อาจแปลเอาความได้ว่า "อธิปไตยที่งดงาม") ซึ่งเป็นเพลงมาร์ชที่มีเนื้อหาปลุกเร้าให้ผู้คนเข้าสู่สงครามต่อต้านสเปน และแสดงถึงความอึดอัดใจที่ชาวนิการากัวมีรากเหง้าจากวัฒนธรรมสเปนอย่างฝังรากลึก
การหมุน (เรขาคณิต)
การหมุน (rotation) ในทางเรขาคณิตเป็นการแปลงทางเรขาคณิต ซึ่งเคลื่อนที่จุดทุกจุดในระนาบรอบจุดตรึงจุดหนึ่ง
การหมุนบนระนาบเป็นการแปลงทางเรขาคณิตที่มีจุด O ที่ตรึงจุดหนึ่งเป็นจุดหมุน แต่ละจุด P บนระนาบ มีจุดP'เป็นภาพที่ได้จากการหมุนจุดPรอบจุดOตามทิศทางที่ กำหนดด้วยมุมที่มีขนาด K โดยที่
สมบัติ
และมีจุดหมุนเป็นจุดศูนย์กลาง แต่วงกลมเหล่านี้ไม่จำเป็นต้องมีรัศมียาวเท่ากัน
สมมาตรการหมุน
เป็นรูปที่สามารถหมุนด้วยมุมที่มีขนาดน้อยกว่า 360 องศาแล้วภาพที่ได้จากการหมุนจะทับรูปเดิมได้สนิท
Ottoa
Ottoa เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ Ottoa oenanthoides Kunth
ถิ่นกำเนิดของมันคือ จากเม็กซิโกตอนใต้ถึงเวเนซุเอลาและเอกวาดอร์ นอกจากนี้ยังพบในโคลอมเบีย คอสตาริกา กัวเตมาลา และปานามา
บริเตนยุคก่อนประวัติศาสตร์
อังกฤษก่อนประวัติศาสตร์ (Prehistoric Britain) เป็นประวัติของการตั้งถิ่นฐานในบริเตนใหญ่ที่เริ่มตั้งแต่ปลายสมัยก่อนประวัติศาสตร์และมาสิ้นสุดลงเมื่อชาวโรมันเข้ามารุกรานในปี ค.ศ. 43 แม้ว่าจะมีหลักฐานเกี่ยวกับการตั้งถิ่นฐานก่อนหน้านั้นก็ตาม สมัยก่อนประวัติศาสตร์ก่อนหน้าที่จะมีการตั้งถิ่นฐานของมนุษย์ “โฮโม” เป็นส่วนหนึ่งของธรณีวิทยาของหมู่เกาะอังกฤษ สมัยก่อนประวัติศาสตร์ตามปกติแล้วมักจะแบ่งออกเป็นสมัยย่อยๆ แต่ช่วงเวลาระหว่างสมัยเหล่านี้เป็นตัวเลขที่ไม่แน่นอน นอกจากนั้นการเปลี่ยนแปลงจากสมัยหนึ่งไปอีกสมัยหนึ่งก็ยังเป็นการเปลี่ยนแปลงที่ค่อยๆ เป็นค่อยๆ ไป นอกจากนั้นช่วงเวลาการเปลี่ยนสมัยหรือการเปลี่ยนแปลงก็แตกต่างจากแผ่นดินใหญ่ยุโรป
โจเซฟ วานตัน มอร์ริสัน
โจเซฟ วานตัน มอร์ริสัน (Joseph Wanton Morrison, 4 พฤษภาคม 2326 — 15 กุมภาพันธ์ 2369) นายพลชาวอังกฤษเป็นที่รู้จักจากการบัญชาการกองทัพอังกฤษใน ยุทธการที่ฟาร์มไครสเลอร์ ในระหว่าง สงคราม ค.ศ. 1812 และ สงครามอังกฤษ–พม่าครั้งที่หนึ่ง
บริเตนยุคก่อนประวัติศาสตร์
ที่มา
บริเตนเป็นที่ตั้งถิ่นฐานเป็นพักๆ ของมนุษย์ “จีนัสโฮโม” มาเป็นเวลาหลายแสนปี และต่อมาโดยมนุษย์ “โฮโมเซเปียน” (Homo sapiens) เป็นเวลาอีกหลายหมื่นปี จากการตรวจสอบหลักฐานทางดีเอ็นเอพบว่ามนุษย์สมัยใหม่มาตั้งถิ่นฐานในบริเตนก่อนหน้ายุคน้ำแข็งครั้งสุดท้าย เมื่อยุคน้ำแข็งเริ่มขึ้นอีกครั้งเมื่อแผ่นดินบริเตนส่วนใหญ่ถูกปกคลุมไปด้วยน้ำแข็งและส่วนอื่นๆ เป็นทุ่งทันดรา (tundra) ผู้ที่ตั้งถิ่นฐานอยู่ในบริเตนก็ย้ายหนีลงไปทางใต้ของยุโรป ในช่วงนี้ระดับน้ำทะเลของบริเตนต่ำกว่าระดับปัจจุบันราว 127 เมตร (416.67 ฟุต) ฉะนั้นแผ่นดินบริเตนจึงเป็นแผ่นดินที่ติดต่อกับทั้งไอร์แลนด์และยุโรปทำให้สามารถเดินผ่านถึงกันได้โดยไม่ต้องข้ามทะเลเช่นในปัจจุบัน
หลังจากยุคน้ำแข็งสิ้นสุดลงราว 9,500 ปีมาแล้วแผ่นดินไอร์แลนด์ก็แยกจากบริเตนและต่อมาราว 6,000 ก่อนคริสต์ศตวรรษบริเตนก็แยกออกจากแผ่นดินใหญ่ยุโรป ทางด้านการตั้งถิ่นฐานก็เริ่มมีผู้กลับมาตั้งถิ่นฐานราว 12,000 ก่อนคริสต์ศตวรรษที่เห็นได้จากหลักฐานทางโบราณคดี เมื่อราว 4000 ก่อนคริสต์ศตวรรษเกาะอังกฤษก็เป็นที่ตั้งถิ่นฐานของผู้คนจากยุคหินใหม่ แต่ผู้ตั้งถิ่นฐานก่อนโรมันไม่มีหลักฐานว่ามีภาษาเขียนที่หลงเหลืออยู่ให้เห็น การที่ไม่มีหลักฐานทางวรรณกรรมจากสมัยนี้ทำให้เป็นการยากที่จะทราบโดยตรงถึงประวัติ, วัฒนธรรมและความเป็นอยู่  ความรู้ความเข้าใจจึงต้องมาจากการศึกษาจากหลักฐานจากสิ่งที่พบทางโบราณคดีประกอบกับหลักฐานทางพันธุกรรมที่มีเพิ่มมากขึ้นทุกวันและยังคงวิวัฒนาการต่อไป ทางด้านภาษาก็มีหลักฐานเหลืออยู่เพียงเล็กน้อยที่มาจากชื่อแม่น้ำหรือเนินต่างๆ ที่อธิบายอย่างละเอียดในบทความสมัยก่อนเคลติค (Pre-Celtic) และสมัยเคลติค
การที่บริเตนตั้งอยู่ทางตะวันตกเฉียงเหนือสุดของยุโรปทำให้เป็นผู้ที่ได้รับความเปลี่ยนแปลงทางเทคโนโลยีและวัฒนธรรมช้ากว่าบริเวณอื่นในยุโรปในยุคก่อนประวัติศาสตร์ โดยทั่วไปแล้วประวัติของบริเตนโบราณเป็นเรื่องราวของการตั้งถิ่นฐานเป็นช่วงๆ ของผู้มาจากแผ่นดินใหญ่ยุโรปผู้นำเอาวัฒนธรรมและความเจริญจากยุโรปเข้ามายังบริเตน แต่ทฤษฎีโบราณคดีเมื่อไม่นานมานี้ตั้งข้อสงสัยของตีความหมายที่ว่านี้ และสนับสนุนทฤษฎีใหม่ที่ว่าความสัมพันธ์ระหว่างยุโรปและบริเตนเป็นความสัมพันธ์ที่ซับซ้อนกว่าที่เคยตีความหมายกันมา ความเปลี่ยนแปลงในสังคมบริเตนที่เห็นจากหลักฐานทางโบราณคดีใหม่แสดงให้เห็นว่าผู้ที่ตั้งถิ่นฐานอยู่ในบริเตนปรับตัวให้เข้ากับวัฒนธรรมที่เข้ามาใหม่แทนที่จะถูกกลืนหายไปโดยผู้ที่เข้ามารุกรานอย่างเช่นที่เข้าใจกันแต่เดิม
การแปลงทางเรขาคณิต
การแปลงทางเรขาคณิตคือการเคลื่อนไหวของรูปเร้าคณิตโดยการเลื่อนขนานการสะท้อนและการหมุนของรูปหนึ่งๆพบได้ในสิ่งแวดล้อมรอบตัวเราสามารถจำลองออกมาในรูปของการแปลง รวมทั้งงานศิลปะต่างๆ อ้างอิง
การแปลงทางเรขาคณิต เป็นคำศัพท์ที่ใช้เรียกการดำเนินการใด ๆ ทางเรขาคณิต ทั้งในสองมิติและสามมิติ เช่น การเลื่อนขนาน การหมุน การสะท้อน.
อ้างอิง
การแปลงทางเรขาคณิต เป็นเรื่องที่เกี่ยวกับการย้ายวัตถุจากตำแหน่งหนึ่งไปยังอีกตำแหน่งหนึ่ง โดยอาจมีการเปลี่ยนแปลงขนาด รูปร่าง หรือตำแหน่ง ให้ต่างไปจากเดิมหรือไม่ก็ได้ ตัวอย่างของการแปลงที่เราเคยพบเช่น รถยนต์ซึ่งเดิมอยู่บนทางลาดย้ายเข้าไปจอดในช่องจอดรถ การหมุนของเข็มยาวของนาฬิกา จากปลายเข็มยาวชี้ที่ตัวเลข 12 ไปชี้ที่ตัวเลข 6 หรือลูกโป่งที่มีอากาศอัดอยู่เมื่อปล่อยอากาศออกทำให้ลูกโป่งเคลื่อนที่ออกไปและตกลงเมื่ออากาศที่อยู่ในลูกโป่งดันออกมาจนไม่มีแรงดัน สิ่งเหล่านี้เกี่ยวข้องกับการแปลงทั้งสิ้น  สิ่งสำคัญของการแปลงคือ จุดทุกจุดของวัตถุที่อยู่ที่เดิม (หรือขนาดเดิม) จะต้องมีการส่งไปยังวัตถุที่ตำแหน่งใหม่ (หรือขนาดใหม่) ทุกจุด จุดต่อจุด
ในทางเรขาคณิตก็มีการแปลงที่กล่าวถึงความเกี่ยวข้องกันระหว่างรูปเรขาคณิตก่อนการแปลงและรูปเรขาคณิตหลังการแปลง เราเรียกรูปเรขาคณิตก่อนการแปลงว่า รูปต้นแบบ และเรียกรูปเรขาคณิตหลังการแปลงว่า ภาพที่ได้จากการแปลง
การแปลงทางเรขาคณิตที่เป็นพื้นฐานมีทั้งหมด 4 แบบ คือ การเลื่อนขนาน การสะท้อน การหมุน และการย่อ / ขยาย แต่ในที่นี้จะกล่าวถึงการแปลงทางเรขาคณิต 3 แบบ ได้แก่ การเลื่อนขนาน การสะท้อนและการหมุน การแปลงทางเรขาคณิตทั้งสามแบบนี้จะได้ภาพที่มีรูปร่างเหมือนกันและขนาดเดียวกันกับรูปต้นแบบเสมอ
การเลื่อนขนานบนระนาบเป็นการแปลงทางเรขาคณิตที่มีการเลื่อนจุดทุกจุดไปบนระนาบตามแนวเส้นตรงในทิศทางเดียวกันและเป็นระยะเท่ากันตามที่กำหนด
สมบัติของการเลื่อนขนาน
1. รูปที่ได้จากการเลื่อนขนานกับรูปต้นแบบเท่ากันทุกประการ
2. จุดแต่ละจุดที่สมนัยกันบนรูปที่ได้จากการเลื่อนขนานกับรูปต้นแบบจะมีระยะห่างเท่ากัน
3. ภายใต้การเลื่อนขนาน จะไม่มีการเปลี่ยนแปลงรูปร่างและขนาดของรูปต้นแบบ
ตัวอย่าง จุดยอดของรูป ΔPQR คือ P(-3, 2) Q( 1, 4) และ R(3, 1) จงสร้างรูป ΔPQR แล้ววาดรูป สามเหลี่ยมที่เกิดจากการเลื่อนขนานไปทางขวา 4 หน่วย และขึ้นบน 3 หน่วย